**รายงานการประชุม**

**คณะกรรมการร่วมภาครัฐและเอกชนเพื่อแก้ไขปัญหาเศรษฐกิจ (กรอ.จังหวัดอ่างทอง)**

**ครั้งที่ 6/2562**

**วันพฤหัสบดีที่ 14 พฤศจิกายน 2562**

**ณ ห้องประชุมวิเศษชัยชาญ ชั้น 2 ศาลากลางจังหวัดอ่างทอง**

-----------------------

**ผู้เข้าประชุม**

1. นายเรวัต ประสงค์ ผู้ว่าราชการจังหวัดอ่างทอง (ประธาน)

2. นายพรพจน์ บัณฑิตยานุรักษ์ รองผู้ว่าราชการจังหวัดอ่างทอง

3. นายสมยศ พุ่มน้อย ปลัดจังหวัดอ่างทอง

4. นางสาววีรวรรณ จันทนเสวี หัวหน้าสำนักงานจังหวัดอ่างทอง

5. นางสาวอรุณ สว่างสินอุดมชัย คลังจังหวัดอ่างทอง

6. นายพชร บ่างตระกูล แทน เกษตรและสหกรณ์จังหวัดอ่างทอง

7.นายภูปาณัสม์ ผดุงอรรถ อุตสาหกรรมจังหวัดอ่างทอง

8. นายพสิษฐ์ พรหมภักดี พาณิชย์จังหวัดอ่างทอง

9. นางกฤติยา ทรัพยะโตษก ประชาสัมพันธ์จังหวัดอ่างทอง

10. นายศักดิ์ชัย เสนาพรหม ท่องเที่ยวและกีฬาจังหวัดอ่างทอง

11. สิบตำรวจเอก โกมน ภู่สมบุญ แทน ท้องถิ่นจังหวัดอ่างทอง

12. นายเรืองชัย ลิ้มบูรณพันธ์ ประธานหอการค้าจังหวัดอ่างทอง

13. นายเอนก สีเขียวสด ประธานสภาอุตสาหกรรมจังหวัดอ่างทอง

14. พล.ต.สุทัศน์ อยู่นาน ประธานสภาอุตสาหกรรมท่องเที่ยวจังหวัดอ่างทอง

15. นายสมพงษ์ คงแช่มดี เลขาสภาอุตสาหกรรมท่องเที่ยวจังหวัดอ่างทอง

16. นายชูชาติ ศารทประภา ผู้อำนวยการกลุ่มงายุทธศาสตร์และข้อมูลเพื่อการพัฒนาจังหวัด

**ผู้ไม่มาประชุม**

1. ผู้อำนวยการวิทยาลัยเทคนิคอ่างทอง ติดราชการ

2. เลขาธิการหอการค้าจังหวัดอ่างทอง ติดภารกิจ

3. ประธานชมรมธนาคารจังหวัดอ่างทอง ติดภารกิจ

4. เลขานุการชมรมธนาคารจังหวัดอ่างทอง ติดภารกิจ

5. เลขาธิการสภาอุตสาหกรรมจังหวัดอ่างทอง ติดภารกิจ

**ผู้เข้าร่วมประชุม**

1. นายพินิจ แสนงาม แทน นายแพทย์สาธารณสุขจังหวัดอ่างทอง

2. นายเลิศชัย สกลเสาวภาคย์ เจ้าพนักงานที่ดินจังหวัดอ่างทอง

3. นางจันทนา โอสถกระพันธ์ แทน เกษตรจังหวัดอ่างทอง

4. นายสิทธิพล น้อมธงไทย แทน ปศุสัตว์จังหวัดอ่างทอง

5. นายไพศาล สุขปุณพันธ์ ประมงจังหวัดอ่างทอง

6. นางนิชาภา เนื้อเย็น แทน สหกรณ์จังหวัดอ่างทอง

7. นายครรชิต จันทนา แทน ขนส่งจังหวัดอ่างทอง

8. นายธีรศานต์ ชัยพฤกษ์ แทน พลังงานจังหวัดอ่างทอง

9. นายทินกร บุญเงิน พัฒนาการจังหวัดอ่างทอง

10. นางสาวหทัยชนก พูลศิริ แรงงานจังหวัดอ่างทอง

11. นายธีระศักดิ์ วันนาพ่อ แทน ผู้อำนวยการแขวงทางหลวงอ่างทอง

12. นายอธิราช กนกเวชยันต์ โยธาธิการและผังเมืองจังหวัดอ่างทอง

13. นายธเนศ วีระสัย แทน วัฒนธรรมจังหวัดอ่างทอง

14. นางสาวพรรณพร จันทร์ดี แทน สถิติจังหวัดอ่างทอง

15. นายสมเกียรติ อำนวยสุวรรณ แทน ผอ.สำนักงานพื้นที่พิเศษเมืองโบราณ อู่ทอง (อพท.7)

16. นายศักดิ์ดา บรรดาศักดิ์ นายอำเภอเมืองอ่างทอง

17. นายปริญญา เขมะชิต นายอำเภอวิเศษชัยชาญ

18. นายไพบูลย์ ศุภบุญ นายอำเภอโพธิ์ทอง

19. นางสาวเบญจวรรณ ฟักแก้ว นายอำเภอป่าโมก

20. ว่าที่ร้อยโท อรรถชล ทรัพย์ทวี นายอำเภอไชโย

## 21. นายวรัตม์ มาประณีต นายอำเภอแสวงหา

22.ร้อยตำรวจตรีหญิงสายสุนี ยมานันท์ นายอำเภอสามโก้

23. นายชูศักดิ์ ศรีราชา นายกสมาคมส่งเสริมการท่องเที่ยวจังหวัดอ่างทอง

24. นางสุธีรา พรภักดีเทวะนุกูล พนักงานวิเคราะห์นโยบายและแผน

สำนักงานจังหวัดอ่างทอง

25. นางสาวกฤติยา ศศะภูริ เจ้าหน้าที่วิเคราะห์นโยบายและติดตามประเมินผล

สำนักงานจังหวัดอ่างทอง

**เปิดประชุมเวลา** 13.30 น.

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

**ประธาน** จังหวัดอ่างทองกำหนดการประชุมคณะกรรมการร่วมภาครัฐและเอกชนเพื่อแก้ไข ปัญหาเศรษฐกิจจังหวัดอ่างทอง (กรอ.จ.อท.) ครั้งที่ 6/๒๕62 ในวันพฤหัสบดีที่ 14 พฤศจิกายน 2562

ส**มติที่ประชุม** รับทราบ

**ระเบียบวาระที่ ๒ รับรองรายงานการประชุม กรอ.จังหวัดอ่างทอง ครั้งที่ 5/๒๕62**

**เมื่อวันพฤหัสบดีที่ 19 กันยายน 2562**

**ประธาน** มอบฝ่ายเลขานุการ

**หัวหน้าสำนักงานจังหวัดฯ** ตามที่จังหวัดได้จัดประชุมคณะกรรมการร่วมภาครัฐและเอกชนเพื่อแก้ไขปัญหาเศรษฐกิจจังหวัดอ่างทอง (กรอ.จ.อท.) ครั้งที่ 5/๒๕62 เมื่อวันพฤหัสบดีที่ 19กันยายน 2562 ฝ่ายเลขานุการได้จัดทำรายงานการประชุมเสร็จแล้ว มีจำนวน 25 หน้า และได้นำเข้าระบบรับรองรายงานการประชุมผ่านทางเว็บไซต์จังหวัดอ่างทอง [www.angthong.go.th](http://www.angthong.go.th) หัวข้อ “ระบบสารสนเทศ” (ระบบรับรองรายงานการประชุม) เพื่อให้คณะกรรมการ/ผู้ร่วมประชุมตรวจสอบ และเพื่ออำนวยความสะดวกให้แก่ส่วนราชการได้ใช้ประโยชน์ในการดำเนินงานตามนโยบายและข้อสั่งการจากการประชุม

จากระบบรับรองรายงานการประชุม มีผู้เข้ารับรองการประชุมจำนวน 31 ราย จากคณะกรรมการฯจำนวน 46 ราย โดยไม่มีผู้ขอแก้ไขรายงานการประชุมแต่อย่างใด

จึงนำเรียนที่ประชุมเพื่อโปรดพิจารณา

**นายกสมาคมส่งเสริมการท่องเที่ยวฯ** ขอแก้ไขรายงานการประชุมฯ หน้าที่ 15 ในส่วนของนายกสมาคม ส่งเสริมการท่องเที่ยวจังหวัดอ่างทอง ขอแก้ไขเป็นยังไม่สามารถดำเนินการได้ และเป็นเรื่องเร่งด่วนเพราะกระทบต่อผู้ประกอบการ และโดยเฉพาะภาคการเกษตร

**มติที่ประชุม**  รับรองรายงานการประชุมคณะกรรมการร่วมภาครัฐและเอกชนเพื่อแก้ไข ปัญหาเศรษฐกิจจังหวัดอ่างทอง (กรอ.จ.อท.) ได้มีมติในการประชุม ครั้งที่ 5/๒๕62 เมื่อวันพฤหัสบดีที่ 19 กันยายน 2562

**ระเบียบวาระที่ 3 เรื่องสืบเนื่อง**

**หัวหน้าสำนักงานจังหวัดฯ**  คณะกรรมการร่วมภาครัฐและเอกชนเพื่อแก้ไขปัญหาเศรษฐกิจจังหวัดอ่างทอง (กรอ.จ.อท.) ได้มีมติในการประชุม ครั้งที่ 5/๒๕62 เมื่อวันพฤหัสบดีที่ 19 กันยายน 2562 เห็นชอบและมอบหมายให้หน่วยงานดำเนินการ ดังนี้

| **ที่** | **หน่วยงาน** | **เรื่องที่ให้ดำเนินการ** | **ผลการดำเนินงาน** |
| --- | --- | --- | --- |
| 1 | - สำนักงานโยธาธิการ  และผังเมืองจังหวัด  อ่างทอง  - สำนักงานอุตสาหกรรม  จังหวัดอ่างทอง | ตรวจสอบพื้นที่ก่อสร้างโรงงานแปรรูปไข่นกกระทา อำเภอป่าโมก  (นายอภิรักษ์ พีรพัฒน์) | กฎกระทรวงให้ใช้บังคับผังเมืองรวมจังหวัดอ่างทอง พ.ศ. 2558 ได้กำหนดพื้นที่บริเวณที่ดินของนายอภิรักษ์ พีรพัฒน์ ไว้เป็นที่ดินประเภทชนบทและเกษตรกรรม (สีเขียว) ซึ่งสามารถก่อสร้างโรงงานอุตสาหกรรมฯ ได้ในโรงงานจำพวกที่ 2 (เครื่องจักรไม่เกิน 50 แรงม้า และคนงานไม่เกิน 50 คน) แต่เนื่องจากการก่อสร้างโรงงานอุตสาหกรรมฯ ตามความประสงค์ของนายอภิรักษ์ พีรพัฒน์ เป็นโรงงานจำพวกที่ 3 ดังนั้น จึงไม่สามารถดำเนินการได้ โดยปัจจุบันกรมโยธาธิการและผังเมือง ได้ว่าจ้างบริษัทที่ปรึกษา (บริษัท โปรเกรส เทคโนโลยี คอลซัลแท็นส์ จำกัด) ดำเนินการปรับปรุงผังเมืองรวมจังหวัดอ่างทองรูปแบบใหม่ ซึ่งขณะนี้อยู่ระหว่างจัดทำร่างผังเมืองรวมจังหวัดอ่างทอง โดยสำนักงานโยธาธิการและผังเมืองจังหวัดอ่างทอง ขอรับเรื่องการก่อสร้างโรงงานอุตสาหกรรมฯ ไปพิจารณาดำเนินการปรับปรุงแก้ไข และจะจัดส่งข้อมูลให้แก่บริษัทที่ปรึกษาเพื่อเป็นข้อมูลประกอบการปรับปรุงและแก้ไข ผังเมืองรวมจังหวัดอ่างทอง ต่อไป |
| 2 | - สำนักงานโยธาธิการ  และผังเมืองจังหวัด  อ่างทอง | การปรับปรุงผังเมืองรวม | กรมโยธาธิการและผังเมืองได้จ้างบริษัทที่ปรึกษา (บริษัท โปรเกรส เทคโนโลยี คอนซัลแท็นส์ จำกัด) เพื่อดำเนินการปรับปรุงผังเมืองรวมจังหวัดอ่างทอง ดังนี้  1. ได้บรรจุแนวถนนโครงการทางหลวงแนวใหม่ของกรมทางหลวงจากแยกป่างิ้วไปบรรจบทางหลวงแผ่นดินหมายเลข 32 (สายเอเชีย) ไว้ในผังคมนาคมเรียบร้อยแล้ว โดยใช้หมายเลขถนน “ข 2” มีความยาวรวมประมาณ 5.7 กิโลเมตร  2. จะดำเนินการศึกษาเพิ่มเติมโดยสำรวจข้อมูลด้านการจราจรที่จะเชื่อมต่อจากแนวถนนโครงการทางเลี่ยงเมืองอ่างทอง เส้นใหม่ของกรมทางหลวงไปด้านทิศตะวันออกเข้าไปยังเขตอำเภอบ้านแพรก จังหวัดพระนครศรีอยุธยา เพื่อเชื่อมต่อกับทางหลวงแผ่นดินหมายเลข 3196 (ถนนขนาด 2 ช่องจราจร) เพื่อเป็นทางเลือกสำหรับการเดินทางเชื่อมต่อระหว่างจังหวัดอ่างทองไปยังอำเภอบ้านแพรก จังหวัดพระนครศรีอยุธยา และอำเภอเมืองลพบุรี จังหวัดลพบุรี  3. จะพิจารณาพื้นที่ตำบลป่างิ้ว และตำบลโพสะ เป็นพื้นที่รองรับที่อยู่อาศัย จากการขยายตัวของเมือง  4. จะพิจารณาข้อกำหนดเกี่ยวกับบ้านเดี่ยว บ้านจัดสรร และโรงแรมให้สามารถดำเนินการในพื้นที่สีเขียว (ที่ดินประเภทชนบทและเกษตรกรรม)  5. จะพิจารณาการกำหนดพื้นที่สีม่วง(ที่ดินประเภทอุตสาหกรรมและคลังสินค้า) ซึ่งผังเมืองรวมจังหวัดอ่างทองฉบับเดิม อาจกำหนดที่ตั้งและขนาดไว้ไม่สอดคล้องกับความต้องการใช้พื้นที่และความเหมาะสมทางกายภาพ |
| 3 | - สำนักงานส่งเสริม  การปกครองท้องถิ่น  จังหวัดอ่างทอง  - อำเภอ ทุกอำเภอ | การประชาสัมพันธ์ให้โรงเรียน ในพื้นที่เลี้ยงไก่ไข่ | สำนักงานส่งเสริมการปกครองท้องถิ่นจังหวัดอ่างทอง ได้ประชาสัมพันธ์ให้โรงเรียนในพื้นที่และสถานศึกษา (โรงเรียนและศูนย์พัฒนาเด็กเล็ก) ในสังกัดองค์กรปกครองส่วนท้องถิ่นเลี้ยงไก่ไข่เพื่อส่งเสริมสนับสนุนให้ “เด็กท้องถิ่นไทยกินไข่ทุกวัน” เนื่องจากไก่ไข่สามารถผลิตได้ทุกวันซึ่งสามารถนำมาเป็นวัตถุดิบในการประกอบอาหารได้ ทำให้เด็กทุกคนได้รับ สารอาหารเพียงพอ มีพัฒนาการและเจริญเติบโตแข็งแรงอย่างต่อเนื่อง ในส่วนของอำเภอได้แจ้งองค์กรปกครองส่วนท้องถิ่น ในพื้นที่ดำเนินการ และรายงานผลการดำเนินงานพร้อมภาพถ่ายประกอบ ภายในวันที่ 25 ของทุกเดือน |
| 4 | สำนักงานที่ดินจังหวัดอ่างทอง | ข้อบังคับเรื่องการใช้น้ำสำหรับอุปโภค และบริโภคของบ้านจัดสรร | สำนักงานที่ดินจังหวัดอ่างทอง ได้ตรวจสอบข้อกำหนดเกี่ยวกับการจัดสรรที่ดินจังหวัดอ่างทอง พ.ศ. 2544 แล้วปรากฏว่า กรณีเสนอให้ทุกบ้าน ต้องมีถังน้ำเพื่อสำรองน้ำ ไว้ใช้ และควรให้ถังน้ำอยู่ด้านบนพื้นที่ดิน รวมทั้งต้องมีบ่อดักไขมันทุกบ้าน ยังไม่มีข้อกำหนดดังกล่าว แต่พระราชบัญญัติการจัดสรรที่ดิน พ.ศ. 2543 และพระราชบัญญัติการจัดสรรที่ดิน (ฉบับที่2) พ.ศ. 2558 มีบทบัญญัติว่า  มาตรา 14 คณะกรรมการมีอำนาจหน้าที่กำกับดูแลการจัดสรรที่ดินภายในจังหวัดให้เป็นไปตามพระราชบัญญัตินี้ รวมทั้งให้มีอำนาจหน้าที่ดังต่อไปนี้  (1) ออกข้อกำหนดเกี่ยวกับการจัดสรรที่ดิน โดยความเห็นชอบจากคณะกรรมการจัดสรรที่ดินกลาง  (2) พิจารณาเกี่ยวกับคำขออนุญาต การออกใบอนุญาต การโอนใบอนุญาต หรือการเพิกถอนการโอนใบอนุญาตให้จัดสรรที่ดิน  (3) ตรวจสอบการจัดสรรที่ดินเพื่อให้เป็นไปตามแผนผัง โครงการ หรือวิธีการที่ได้รับอนุญาต  (4) ปฏิบัติการอื่นตามที่บัญญัติไว้ในพระราชบัญญัตินี้ หรือกฎหมายอื่น |
| 5 | - สำนักงานการท่องเที่ยว  และกีฬาจังหวัด  อ่างทอง  - สำนักงานระชาสัมพันธ์  จังหวัดอ่างทอง | การจัดทำข้อมูลสถานที่ท่องเที่ยวของจังหวัดอ่างทอง ร้านอาหาร โรงแรม/สถานที่พัก ในภาพรวม ทั้ง 7 อำเภอ | สำนักงานการท่องเที่ยวและกีฬาจังหวัดอ่างทอง ได้รวบรวมข้อมูลร้านอาหาร และโรงแรมสถานที่พัก ทั้ง 7 อำเภอ ดังนี้  **อำเภอเมืองอ่างทอง**  - ร้านอาหาร 33 แห่ง  - โรงแรม/ที่พัก 18 แห่ง  **อำเภอวิเศษชัยชาญ**  - ร้านอาหาร 10 แห่ง  - โรงแรม/ที่พัก 11 แห่ง  **อำเภอโพธิ์ทอง**  - ร้านอาหาร 9 แห่ง  - โรงแรม/ที่พัก 7 แห่ง  **อำเภอป่าโมก**  - ร้านอาหาร 9 แห่ง  - โรงแรม/ที่พัก 6 แห่ง  **อำเภอไชโย**  - ร้านอาหาร 33 แห่ง  - โรงแรม/ที่พัก 18 แห่ง  **อำเภอแสวงหา**  - ร้านอาหาร 4 แห่ง  - โรงแรม/ที่พัก 1 แห่ง  **อำเภอสามโก้**  - โรงแรม/ที่พัก 2 แห่ง |
| 6 | - สำนักงานอุตสาหกรรม  จังหวัดอ่างทอง  - สำนักงานพัฒนาชุมชน  จังหวัดอ่างทอง  - สำนักงานพาณิชย์  จังหวัดอ่างทอง | การลงพื้นที่เพื่อสำรวจข้อมูลและการสร้างความเข้าใจในหมู่บ้านและชุมชน | **สำนักงานอุตสาหกรรมจังหวัดอ่างทอง**  สำนักงานอุตสาหกรรมจังหวัดอ่างทอง พร้อมด้วย กลุ่มส่งเสริมและพัฒนาอุตสาหกรรม รวมทั้งเจ้าหน้าที่ องค์การบริหารส่วนตำบลบางเสด็จ ได้ดำเนินการออกสำรวจพื้นที่ และข้อมูลการผลิตมีดในตำบลบางเสด็จ อำเภอป่าโมก จังหวัดอ่างทอง ในวันที่ 23 กันยายน 2562 สรุปการดำเนินการดังนี้  1. นายบรรจง เหมทอง (โรงผลิตมีดตามใจฝัน) ประกอบกิจการ ผลิตมีดด้วยเหล็กคุณภาพดี สถานที่ผลิต หมู่ 1 ตำบลบางเสด็จ อำเภอป่าโมก จังหวัดอ่างทอง เริ่มผลิตที่จังหวัดเชียงใหม่ แล้วย้ายมาผลิตที่ จังหวัดอ่างทอง เมื่อ พ.ศ. 2557 โดยเรียนรู้จากอาจารย์ หมู่บ้านอรัญญิก อำเภอนครหลวง จังหวัดพระนครศรีอยุธยา ส่วนใหญ่ผลิตตาม คำสั่งซื้อ และส่งต่างประเทศ ปัจจุบันผลิตไม่ทันตามคำสั่งซื้อ จึงมีความต้องการ สร้างเป็นศูนย์เรียนรู้ เพื่อถ่ายทอดองค์ความรู้การผลิตมีด และสร้างบุคลาการในการผลิต ให้ทันต่อการสั่งซื้อ2. จากการสำรวจพื้นที่ในตำบลบางเสด็จ อำเภอป่าโมก จังหวัดอ่างทอง มีความพร้อมที่สมควรส่งเสริมให้เป็นหมู่บ้านอุตสาหกรรมสร้างสรรค์ (Creative Industry Village; CIV) เนื่องจากเป็นหมู่บ้านที่มีทุนวัฒนธรรม วิถีชีวิต และอัตลักษณ์ชุมชน สามารถนำมาผนวกกับความคิดสร้างสรรค์และการออกแบบ เพื่อสร้างมูลค่าเพิ่มให้กับสินค้าและบริการของชุมชน เชื่อมโยงกับการพัฒนาแหล่งท่องเที่ยวในชุมชน ก่อให้เกิดการกระจายรายได้ให้กับชุมชนอย่างยั่งยืน โดยกระทรวงอุตสาหกรรมจะเข้ามาช่วยเติมเต็มให้ชุมชนค้นพบช่องทาง ในการสร้างจุดขาย และสร้างพลังให้ชุมชนเกิดความเข้มแข็ง  **สำนักงานพัฒนาชุมชนจังหวัดอ่างทอง**  ได้ลงพื้นที่หมู่บ้าน/ชุมชน เพื่อติดตามงาน และสร้างความรู้ ความเข้าใจในการดำเนินงาน ดังนี้  **1. เสริมสร้างการมีสุขภาวะที่ดี**  - สร้างความรู้ความเข้าใจ ในการเสริมสร้างสุขภาพที่ดีแก่ผู้สูงวัย ตำบลสายทอง อำเภอป่าโมก  - พัฒนาภาวะผู้นำแก่คณะกรรมการพัฒนาสตรีระดับหมู่บ้าน ตำบลเทวราช อำเภอไชโย  - พัฒนาบุคลิกภาพแก่คณะกรรมการพัฒนาสตรี ระดับตำบล ตำบลสามง่าม อำเภอโพธิ์ทอง  **2. ส่งเสริมการท่องเที่ยวในชุมชน**  2.1 บ้านคลองน้ำเชี่ยว หมู่ 2 ตำบลศาลเจ้าโรงทอง อำเภอวิเศษชัยชาญ  2.2 วัดสังข์กระต่าย ตำบลศาลาแดง อำเภอเมืองอ่างทอง  2.3 ส่งเสริม สนับสนุน ให้คำปรึกษา แก่ทศชาติฟาร์ม ในการสร้างแลนด์มาร์ค และศูนย์จำหน่ายสินค้า OTOP  **3. การส่งเสริมการดำเนินงานทุนชุมชน**  ลงพื้นที่เพื่อติดตามการดำเนินงานโครงการแก้ไขปัญหาความยากจน (กข.คจ.) บ้านวังน้ำเย็น หมู่ที่ 7 ตำบลบ้านพราน อำเภอแสวงหา  **4. ส่งเสริมผลิตภัณฑ์ชุมชน เพื่อสร้างอาชีพ และรายได้**  4.1 ติดตามสนับสนุนการดำเนินการกลุ่มทอผ้าบ้านดอนบ่อ หมู่ที่ 8 ตำบลวังน้ำเย็น อำเภอแสวงหา และกลุ่มดอกไม้ประดิษฐ์บ้านเทวรินทร์ หมู่ที่ 7 ตำบลแสวงหา อำเภอแสวงหา  4.2 ฝึกอาชีพเสริมรายได้ จากผลิตภัณฑ์ผักตบชวา ณ บ้านบางตาแผ่น ตำบลคลองวัว อำเภอเมืองอ่างทอง  4.3 ติดตามสนับสนุนผู้ประกอบการ OTOP อาจารย์วีระ มีเหมือน ผู้ผลิตหนังใหญ่และหัวโขน หมู่ที่ 4 ตำบลมงคลธรรมนิมิต อำเภอสามโก้ |
| 8 | - สำนักงานเกษตร  จังหวัดอ่างทอง | ส่งเสริมการปลูกไผ่ในพื้นที่จังหวัดอ่างทองและประชาสัมพันธ์เรื่องการทำงานแก่เกษตรกรในจังหวัดอ่างทอง | ได้ดำเนินการประชาสัมพันธ์ เรื่องการปลูกไผ่ให้เกษตรทราบว่า การปลูกไผ่ (ทั่วไป) ควรปลูกในสภาพพื้นที่น้ำท่วมไม่ถึง ดินควรเป็นดินร่วนหรือร่วนปนทราย ระบายน้ำได้ดี โดยเตรียมพื้นที่ตั้งแต่ฤดูแล้ง ไถปรับ กำจัดวัชพืช พอช่วงต้นฤดูฝน ก็สามารถปลูกไผ่ได้ ระยะปลูกที่เหมาะสม ระหว่างต้น x ระหว่างแถว ตั้งแต่ 3-5 เมตร พื้นที่ 1 ไร่ สามารถปลูกได้ประมาณ 64 - 177 ต้น ทั้งนี้ระยะปลูกควรพิจารณาจากชนิด ไผ่และสภาพความอุดมสมบูรณ์ของดิน สำหรับหลุมที่ปลูก ควรมีขนาด กว้างxยาวxลึก ไม่น้อยกว่า 30x30x30 เซนติเมตร ไผ่ที่ใช้จักสาน จะมีดังนี้  1) ไผ่นวล สำหรับจักสานผลิตภัณฑ์ที่ใช้ความละเอียด เช่น กระเป๋า  - เคยนำมาปลูกในชุมชน แต่ดูแลยาก เนื้อไม้คม  - แหล่งซื้อได้แก่ อำเภอพนัสนิคม จังหวัดชลบุรี ตัดขายเป็นปล้อง ราคา30 – 50 บาท ตามความยาว 60 – 120 ซม.  2) ไผ่สีสุก ใช้จักสาน ผลิตภัณฑ์ที่ใช้ความละเอียดน้อยกว่า เช่น ตะกร้า กระบุง กระจาด  - หาซื้อได้ในชุมชน และแหล่งข้างเคียง ลำละ 40- 50 บาท ตามความยาว  ไผ่สีสุก จัดเป็นไผ่พื้นบ้านที่นิยมปลูกตามหัวไร่ปลายนา เป็น ไผ่แตกกอเร็ว หน่อ และลำต้นมีขนาดใหญ่ นิยมใช้หน่อทำอาหาร แปรรูปเป็นหน่อไม้ดองหรือหน่อไม้ส้ม  **การปลูกและระยะปลูกที่เหมาะสม** ระยะเวลาที่เหมาะต่อการปลูกไผ ่อยู่ในช่วงฤดูฝน คือ ระหว่างเดือนพฤษภาคม - กันยายน เนื่องจากช่วงระยะที่เริ่มปลูกไผ่ต้องการน้ำมาก ระยะปลูกและจำนวนกล้าไผ่ต่อพื้นที่ ควรมีระยะปลูกประมาณ 8 x 8 เมตร หรือประมาณ 25 กอต่อไร่ หลุมที่ปลูกมีขนาดประมาณ 50 x 50 x 50 เซนติเมตร รองก้นหลุมด้วยปุ๋ยคอก  **ประโยชน์** : ไผ่สีสุก เป็นไผ่ที่มีเนื้อไม้ละเอียด เหนียว ทนทาน ดีมาก ใช้ในงานจักสานต่างๆได้ดี ผลิตภัณฑ์ที่ทำจากไผ่ชนิดนี้สวยงามและคงทน ใช้ไผ่อายุ 1 - 3 ปี ส่วนการใช้ลำนั้น เนื่องจากมีความแข็งทนทานดี ปัจจุบันใช้ไผ่ชนิดนี้ทำเฟอร์นิเจอร์กันมากขึ้น จะได้งานที่สวยงามแข็งแรงทนทาน อายุลำไผ่ที่ใช้ 3 – 5 ปี  **ข้อเสียไผ่สีสุก**  - ลำต้นแตกหน่อเป็นกอใหญ่อย่างรวดเร็ว ประกอบกับกิ่งโคนต้นมีหนามแหลมคม ทำให้ลำบากต่อการขุดเก็บหน่อหรือเข้าตัดลำไผ่สำหรับใช้ประโยชน์ ปัจจุบัน จึงไม่นิยมปลูกไว้บริเวณบ้าน  - ลำต้นส่วนมากมักบิด และโค้งงอ ไม่เหมาะสำหรับทำไม้ค้ำยัน  **ร้านค้าไผ่ในจังหวัดอ่างทอง**  1) อำเภอเมืองอ่างทอง : ร้านสว่างพาณิชย์ (ข้าง โรงเรียนสตรีอ่างทอง)  2) อำเภอวิเศษชัยชาญ (ก่อนถึงแยกวิเศษชัยชาญ) |

**หัวหน้าสำนักงานจังหวัดฯ** จากที่ประชุมคณะกรรมการร่วมภาครัฐและเอกชนเพื่อแก้ไขปัญหาเศรษฐกิจจังหวัดอ่างทอง (กรอ.จ.อท.) ได้มีมติในการประชุม ครั้งที่ 5/๒๕62 เมื่อวันพฤหัสบดี ที่ 19 กันยายน 2562 เห็นชอบและมอบหมายให้หน่วยงานดำเนินการ รวม 7 เรื่อง สรุปได้ดังนี้

**1. ตรวจสอบพื้นที่ก่อสร้างโรงงานแปรรูปไข่นกกระทา อำเภอป่าโมก (นายอภิรักษ์ พีรพัฒน์)**

กฎกระทรวงให้ใช้บังคับผังเมืองรวมจังหวัดอ่างทอง พ.ศ. 2558 ได้กำหนดพื้นที่บริเวณที่ดินของนายอภิรักษ์ พีรพัฒน์ ไว้เป็นที่ดินประเภทชนบทและเกษตรกรรม (สีเขียว) ซึ่งสามารถก่อสร้างโรงงานอุตสาหกรรมฯ ได้ในโรงงานจำพวกที่ 2 (เครื่องจักรไม่เกิน 50 แรงม้า และคนงานไม่เกิน 50 คน) แต่เนื่องจากการก่อสร้างโรงงานอุตสาหกรรมฯ ตามความประสงค์ของนายอภิรักษ์ พีรพัฒน์ เป็นโรงงานจำพวกที่ 3 ดังนั้น จึงไม่สามารถดำเนินการได้ โดยปัจจุบันกรมโยธาธิการและผังเมืองได้ว่าจ้าง บริษัทที่ปรึกษา (บริษัท โปรเกรส เทคโนโลยีคอลซัลแท็นส์ จำกัด) ดำเนินการปรับปรุงผังเมืองรวมจังหวัดอ่างทองรูปแบบใหม่ ซึ่งขณะนี้อยู่ระหว่างจัดทำร่างผังเมืองรวมจังหวัดอ่างทอง โดยสำนักงานโยธาธิการและผังเมืองจังหวัดอ่างทอง ขอรับเรื่องการก่อสร้างโรงงานอุตสาหกรรมฯ ไปพิจารณาดำเนินการปรับปรุงแก้ไข และจะจัดส่งข้อมูลให้แก่บริษัทที่ปรึกษาเพื่อเป็นข้อมูลประกอบการปรับปรุงและแก้ไข ผังเมืองรวมจังหวัดอ่างทอง ต่อไป

**ประธาน**  ให้โยธาธิการและผังเมืองจังหวัดอ่างทอง นัดประชุมผังเมืองรวมตามกฎหมายใหม่

**โยธาธิการและผังเมืองฯ** อยู่ระหว่างคัดสรรรายชื่อผู้ทรงคุณวุฒิเสนอต่อผู้ว่าราชการจังหวัดอ่างทอง จาก 15 ราย เลือกเหลือ 10 ราย ก่อนที่จะตั้งคณะทำงาน

**หัวหน้าสำนักงานจังหวัดอ่างทอง 2. การปรับปรุงผังเมืองรวม**

กรมโยธาธิการและผังเมืองได้จ้างบริษัทที่ปรึกษา (บริษัท โปรเกรส เทคโนโลยี คอนซัลแท็นส์ จำกัด) เพื่อดำเนินการปรับปรุงผังเมืองรวมจังหวัดอ่างทอง ดังนี้

1) ได้บรรจุแนวถนนโครงการทางหลวงแนวใหม่ของกรมทางหลวงจากแยก ป่างิ้วไปบรรจบทางหลวงแผ่นดินหมายเลข 32 (สายเอเชีย) ไว้ในผังคมนาคมเรียบร้อยแล้ว โดยใช้หมายเลขถนน “ข 2” มีความยาวรวมประมาณ 5.7 กิโลเมตร

2) จะดำเนินการศึกษาเพิ่มเติมโดยสำรวจข้อมูลด้านการจราจรที่จะเชื่อมต่อจากแนวถนนโครงการทางเลี่ยงเมืองอ่างทองเส้นใหม่ของกรมทางหลวงไปด้านทิศตะวันออกเข้าไปยังเขตอำเภอบ้านแพรก จังหวัดพระนครศรีอยุธยา เพื่อเชื่อมต่อกับทางหลวงแผ่นดินหมายเลข 3196 (ถนนขนาด 2 ช่องจราจร) เพื่อเป็นทางเลือกสำหรับการเดินทางเชื่อมต่อระหว่างจังหวัดอ่างทองไปยังอำเภอบ้านแพรก จังหวัดพระนครศรีอยุธยา และอำเภอเมืองลพบุรี จังหวัดลพบุรี

3) จะพิจารณาพื้นที่ตำบลป่างิ้ว และตำบลโพสะ เป็นพื้นที่รองรับที่อยู่อาศัย จากการขยายตัวของเมือง

4) จะพิจารณาข้อกำหนดเกี่ยวกับบ้านเดี่ยว บ้านจัดสรร และโรงแรมให้สามารถดำเนินการในพื้นที่สีเขียว (ที่ดินประเภทชนบทและเกษตรกรรม)

5) จะพิจารณาการกำหนดพื้นที่สีม่วง(ที่ดินประเภทอุตสาหกรรมและคลังสินค้า) ซึ่งผังเมืองรวมจังหวัดอ่างทองฉบับเดิม อาจกำหนดที่ตั้งและขนาดไว้ ไม่สอดคล้องกับความต้องการใช้พื้นที่และความเหมาะสมทางกายภาพ

**โยธาธิการและผังเมืองฯ** ดูจากแผนที่รวมพื้นที่สีขาว 9 กม สีเหลือง 5.7 กม เพื่อเป็นการขยายการเชื่อมโยงเชื่อมโยงไปภาคตะวันออกได้

**ประธาน** ต้องขอความร่วมมือจากประธานหอการค้าจังหวัด ประธานสภาอุตสาหกรรมจังหวัด ประธานสภาอุตสาหกรรมการท่องเที่ยวจังหวัด และนายกสมาคมส่งเสริมการท่องเที่ยวจังหวัด ร่วมกันผลักดันด้วย

**ประธานสภาอุตสาหกรรมการท่องเที่ยวฯ** โครงการดังกล่าว จังหวัดลพบุรีได้ดำเนินการอยู่ซึ่งมีความสอดคล้องกัน

**ประธาน** นำเรียนความคืบหน้าจากรายละเอียดดังกล่าวได้ให้ทาง ส.ส. ส่งข้อมูลไปแล้ว มอบสำนักงานโยธาธิการและผังเมืองจังหวัด แขวงทางหลวง แขวงทางหลวงชนบท และองค์การบริหารส่วนจังหวัด ร่วมประชุมเพื่อกำหนดทิศทางในการนำเสนอ

**เลขาประธานสภาอุตสาหกรรมการท่องเที่ยวฯ** การทำผังเมืองสีใหม่เกรงว่าจะเกิดปัญหากับประชาชน กรณีของโรงงานไทเรยอน หากมีการเปิดหรือขยายโรงงานออกไปจะทำให้เกิดมลภาวะหรือไม่ จึงเกรงว่าการปรับผังเมืองใหม่ จะเป็นช่องทางให้เกิดการขยายโรงงานได้ เพราะปัจจุบันได้รับปัญหามลภาวะจากโรงงานเป็นอย่างมาก

**ประธาน**  ต้องเริ่มที่ในส่วนของท้องถิ่นก่อน ต้องเริ่มที่ผังเมืองรวม ณ ขณะนี้ยังไม่มีที่ไหนเริ่มศูนย์รวมรถไฟฟ้า บ้านจัดสรรเหมาะที่สุด ลุ่มแม่น้ำน้อยน่าจะเหมาะเป็นที่อยู่อาศัย ให้ประมงไปปล่อยปลา ให้ชาวบ้านมาจับปลาต่อ ต้องมีการทำประชาคม ให้แต่ละหมู่บ้านไปทำเสนอแผนมาด้วย ตรงไหนเป็นสีม่วง ตรงไหนเป็นสีเขียว ผังเมืองต้องกำหนด ขุดคลองเจ้าพระยาใหม่ ไม่ต้องสร้างประตูได้หรือไม่ วิ่งมาออกประตูบางบานเลยไม่ต้องไปผ่านเมือง การขนส่งทางน้ำที่คิดว่าจะสร้างท่าเทียบเรือ ในส่วนโรงงานที่เป็นมลภาวะ จะต้องดูในเรื่องข้อกำหนดโดยจะให้ท้องถิ่นไปดำเนินการทำข้อกำหนดต่อไป

**เลขาประธานสภาอุตสาหกรรมการท่องเที่ยวฯ** เรื่องประตูน้ำเป็นเรื่องที่ยาวนานมากว่า 40 กว่าปี ในส่วน ลานตากข้าวที่จังหวัดนครสวรรค์ คณะกรรมการหอการค้าไทยได้เสนอว่าหากสร้างประตูน้ำจะทำให้เกิดปัญหาขึ้นทั้งสิ้น เนื่องจากสินค้าการเกษตรหลักใหญ่ น้ำตาล ข้าวสาร จะขนส่งมาลงที่อำเภอไชโย อำเภอป่าโมก หากมีการประชุมลุ่มน้ำ ต้องหารือในประเด็นนี้

**นายกสมาคมส่งเสริมการท่องเที่ยวฯ** เส้นทางที่จะตัดเส้นเลี่ยงเมือง ในเรื่องของผังเมืองเสนอให้แทรกเลย บริเวณย่านซื่อ /ประตูน้ำ หรือแม่น้ำเจ้าพระยา หากเราดูของประเทศจีนทำไมถึงสามารถสร้างเขื่อนยักษ์ได้ แม่น้ำเจ้าพระยาปัจจุบันมีสันทราย ยกตัวอย่างหน้าศาลากลางจังหวัดอ่างทอง วิศวกรในการออกแบบต้องไปศึกษา พื้นที่รับน้ำที่มีจำนวนมาก/ท่าเทียบเรือ ที่ตำบลจำปาหล่อ เมื่อหมดงบประมาณไปเป็นจำนวนหลายล้านบาท แต่ยังไม่มีความคืบหน้า สำนักงานโยธาธิการและผังเมืองจังหวัดอ่างทองจะต้องเตรียมข้อมูล เนื่องจากผู้ประกอบการไปตั้งอยู่ในพื้นที่สีเขียว การออกกฎหมาย การออกระเบียบ หลักเกณฑ์ต้องมีความครอบคลุม สำหรับโรงงานไทเรยอน เกิดมาจากการขยายครั้งที่ 11 เมื่อ 3 – 4 ปี ที่ผ่านมา การตั้งอยู่แม่น้ำฝั่งตะวันออกของตำบลจำปาหล่อ ในอดีตการแก้ไขปัญหาไม่จบจึงต้องพึ่งพากฎหมายจากทางศาล ฟาร์มนกกระทาเลี้ยงอยู่ที่ ป่าโมก แต่กลายเป็นพื้นที่สีเขียว เสนอให้สำนักงานโยธาธิการและผังเมืองจังหวัดอ่างทอง เชิญผู้ที่มีข้อเสนอแนะหรือผู้ที่อยู่ในพื้นที่ เข้าร่วมการประชุมพิจารณาการปรับผังเมืองด้วย

**เลขาประธานสภาอุตสาหกรรมการท่องเที่ยวฯ** เรื่องเก่าของโรงงานไทเรยอนเป็นปัญหาที่มีมายาวนาน จะเห็นได้จากหลังคาของโรงพยาบาลอ่างทองมีเขม่าเป็นปริมาณมาก

**ประธาน** ในระยะเวลา 1 ปี ที่ผ่านมาจังหวัดอ่างทองได้ดำเนินการแก้ไขปัญหาไปแล้วพอสมควร จึงเสนอให้ทำเป็นลักษณะ master plan สำหรับเรื่องผังเมืองรวมเสนอให้ส่วนร่วมกันคิดว่าจะดำเนินไปในทิศทางใดต่อ

**3. การประชาสัมพันธ์ให้โรงเรียนในพื้นที่เลี้ยงไก่ไข่**

**หัวหน้าสำนักงานจังหวัดฯ** สำนักงานส่งเสริมการปกครองท้องถิ่นจังหวัดอ่างทอง ได้ประชาสัมพันธ์ ให้โรงเรียนในพื้นที่และสถานศึกษา (โรงเรียนและศูนย์พัฒนาเด็กเล็ก) ในสังกัดองค์กรปกครองส่วนท้องถิ่นเลี้ยงไก่ไข่เพื่อส่งเสริมสนับสนุนให้ “เด็กท้องถิ่นไทยกินไข่ทุกวัน” เนื่องจากไก่ไข่สามารถผลิตได้ทุกวันซึ่งสามารถนำมาเป็นวัตถุดิบในการประกอบอาหารได้ ทำให้เด็กทุกคนได้รับสารอาหารเพียงพอ มีพัฒนาการและเจริญเติบโตแข็งแรงอย่างต่อเนื่อง ในส่วนของอำเภอได้แจ้งองค์กรปกครองส่วนท้องถิ่น ในพื้นที่ดำเนินการ และรายงานผลการดำเนินงานพร้อมภาพถ่ายประกอบ ภายในวันที่ 25 ของทุกเดือน

**ท้องถิ่นจังหวัดฯ**  วันที่ 25 ตุลาคม 2562 รายงานมา จำนวน 4 แห่ง ตำบลบางบางเจ้าฉ่า ตำบลศาลเจ้าโรงทอง ตำบลอ่างแก้ว และตำบลยางช้าย

**4. ข้อบังคับเรื่องการใช้น้ำสำหรับอุปโภค และบริโภคของบ้านจัดสรร**

**หัวหน้าสำนักงานจังหวัดฯ** สำนักงานที่ดินจังหวัดอ่างทอง ได้ตรวจสอบข้อกำหนดเกี่ยวกับการจัดสรรที่ดินจังหวัดอ่างทอง พ.ศ. 2544 แล้วปรากฏว่า กรณีเสนอให้ทุกบ้าน ต้องมีถังน้ำ เพื่อสำรองน้ำ ไว้ใช้ และควรให้ถังน้ำอยู่ด้านบนพื้นที่ดิน รวมทั้งต้องมีบ่อดักไขมัน ทุกบ้านยังไม่มีข้อกำหนดดังกล่าว แต่พระราชบัญญัติการจัดสรรที่ดิน พ.ศ. 2543 และพระราชบัญญัติการจัดสรรที่ดิน (ฉบับที่2) พ.ศ. 2558 มีบทบัญญัติว่ามาตรา 14 คณะกรรมการมีอำนาจหน้าที่กำกับดูแลการจัดสรรที่ดินภายในจังหวัดให้เป็นไปตามพระราชบัญญัตินี้ รวมทั้งให้มีอำนาจหน้าที่ดังต่อไปนี้

(1) ออกข้อกำหนดเกี่ยวกับการจัดสรรที่ดิน โดยความเห็นชอบจากคณะกรรมการจัดสรรที่ดินกลาง

(2) พิจารณาเกี่ยวกับคำขออนุญาต การออกใบอนุญาตการโอนใบอนุญาต หรือการเพิกถอนการโอนใบอนุญาตให้จัดสรรที่ดิน

(3) ตรวจสอบการจัดสรรที่ดินเพื่อให้เป็นไปตามแผนผัง โครงการ หรือวิธีการที่ได้รับอนุญาต

(4) ปฏิบัติการอื่นตามที่บัญญัติไว้ในพระราชบัญญัตินี้ หรือกฎหมายอื่น

**เจ้าพนักงานที่ดินจังหวัดฯ** จะต้องเป็นข้อเสนอจากจังหวัด เพื่อนำเสนอไปส่วนกลาง หากจะให้ส่วนกลางกำหนดมาจะเกิดขึ้นได้ยาก

**ประธาน**  ให้สำนักงานที่ดินจังหวัดอ่างทองจัดประชุมคณะกรรมการฯ เพื่อพิจารณาแล้วนำเสนอไปยังส่วนกลาง

**5. การจัดทำข้อมูลสถานที่ท่องเที่ยวของจังหวัดอ่างทอง ร้านอาหาร โรงแรม/สถานที่พัก ในภาพรวม ทั้ง 7 อำเภอ**

**หัวหน้าสำนักงานจังหวัดฯ** สำนักงานการท่องเที่ยวและกีฬาจังหวัดอ่างทอง ได้รวบรวมข้อมูลร้านอาหาร และโรงแรมสถานที่พัก ทั้ง 7 อำเภอ ดังนี้

**อำเภอเมืองอ่างทอง**

- ร้านอาหาร 33 แห่ง

- โรงแรม/ที่พัก 18 แห่ง

**อำเภอวิเศษชัยชาญ**

- ร้านอาหาร 10 แห่ง

- โรงแรม/ที่พัก 11 แห่ง

**อำเภอโพธิ์ทอง**

- ร้านอาหาร 9 แห่ง

- โรงแรม/ที่พัก 7 แห่ง

**อำเภอป่าโมก**

- ร้านอาหาร 9 แห่ง

- โรงแรม/ที่พัก 6 แห่ง

**อำเภอไชโย**

- ร้านอาหาร 33 แห่ง

- โรงแรม/ที่พัก 2 แห่ง

**อำเภอแสวงหา**

- ร้านอาหาร 4 แห่ง

- โรงแรม/ที่พัก 1 แห่ง

**อำเภอสามโก้**

- โรงแรม/ที่พัก 2 แห่ง

**ประธาน**  ร้านอาหารได้รับ green food good taste จากกระทรวงสาธารณสุข หรือไม่และโรงแรมที่พักสามารถรับคนได้กี่คน/กี่ห้อง ร้านอาหารสามารถรับคนได้จำนวนกี่คน ร้านที่สามารถรับคนได้ 50 กี่คน 100 กี่คน และ 150 กี่คน ให้สำนักงานการท่องเที่ยวท่องเที่ยวและกีฬาจังหวัด สำนักงานสาธารณสุขจังหวัด ร่วมสำรวจ

**นายกสมาคมส่งเสริมการท่องเที่ยวฯ** ฝากเรื่องการบริการในสถานที่ต่างๆ เนื่องจากเป็นอาชีพสุจริตบางครั้ง ขัดต่อกฎหมาย อยากให้ทางส่วนราชการร่วมดูแลด้วย

**ประธาน** จัดระบบสถานที่พักในจังหวัดอ่างทอง ฝากนายอำเภอและปลัดจังหวัด สำนักงานการท่องเที่ยวและกีฬาจังหวัด รวมทั้งสำนักงานสาธารสุขจังหวัด ดูแลเรื่องความสะอาด และทำข้อมูลใหม่

**ท่องเที่ยวและกีฬาจังหวัดฯ** ปัญหาที่เคยพบมา มีการมาขอจดทะเบียนร้อยกว่าโรงแรมที่ก่อสร้างขึ้นจริง

**ประธาน** การจดที่พักสามารถจดในรูปแบบ ที่พักแต่ไม่ใช้โรงแรมได้ ตามข้อกฎหมาย

**6. การลงพื้นที่เพื่อสำรวจข้อมูลและการสร้างความเข้าใจในหมู่บ้านและชุมชน**

**หัวหน้าสำนักงานจังหวัดฯ สำนักงานอุตสาหกรรมจังหวัดอ่างทอง**

อุตสาหกรรมจังหวัดอ่างทอง พร้อมด้วย กลุ่มส่งเสริมและพัฒนาอุตสาหกรรม รวมทั้งเจ้าหน้าที่ องค์การบริหารส่วนตำบลบางเสด็จ ได้ดำเนินการออกสำรวจพื้นที่ และข้อมูลการผลิตมีดในตำบลบางเสด็จ อำเภอป่าโมก จังหวัดอ่างทอง ในวันที่ 23 กันยายน 2562 สรุปการดำเนินการดังนี้

1) นายบรรจง เหมทอง (โรงผลิตมีดตามใจฝัน) ประกอบกิจการ ผลิตมีดด้วยเหล็กคุณภาพดี สถานที่ผลิต หมู่ 1 ตำบลบางเสด็จ อำเภอป่าโมก จังหวัดอ่างทอง เริ่มผลิตที่จังหวัดเชียงใหม่ แล้วย้ายมาผลิตที่ จังหวัดอ่างทอง เมื่อ พ.ศ. 2557 โดยเรียนรู้จากอาจารย์ หมู่บ้านอรัญญิก อำเภอนครหลวง จังหวัดพระนครศรีอยุธยา ส่วนใหญ่ผลิตตาม คำสั่งซื้อ และส่งต่างประเทศ ปัจจุบันผลิตไม่ทันตามคำสั่งซื้อ จึงมีความต้องการ สร้างเป็นศูนย์เรียนรู้ เพื่อถ่ายทอดองค์ความรู้การผลิตมีด และสร้าง บุคลาการในการผลิต ให้ทันต่อการสั่งซื้อ

2) จากการสำรวจพื้นที่ในตำบลบางเสด็จ อำเภอป่าโมก จังหวัดอ่างทอง มีความพร้อมที่สมควรส่งเสริมให้เป็นหมู่บ้านอุตสาหกรรมสร้างสรรค์ (Creative Industry Village; CIV) เนื่องจากเป็นหมู่บ้านที่มีทุนวัฒนธรรม วิถีชีวิต และอัตลักษณ์ชุมชน สามารถนำมาผนวกกับความคิดสร้างสรรค์และการออกแบบ เพื่อสร้างมูลค่าเพิ่มให้กับสินค้าและบริการของชุมชน เชื่อมโยงกับการพัฒนาแหล่งท่องเที่ยวในชุมชน ก่อให้เกิด  
  
  
การกระจายรายได้ให้กับชุมชนอย่างยั่งยืน โดยกระทรวงอุตสาหกรรมจะเข้ามาช่วยเติมเต็มให้ชุมชนค้นพบช่องทางในการสร้างจุดขาย และสร้างพลังให้ชุมชนเกิดความเข้มแข็ง

**สำนักงานพัฒนาชุมชนจังหวัดอ่างทอง**

ได้ลงพื้นที่หมู่บ้าน/ชุมชน เพื่อติดตามงาน และสร้างความรู้ ความเข้าใจในการดำเนินงาน ดังนี้

**1. เสริมสร้างการมีสุขภาวะที่ดี**

- สร้างความรู้ความเข้าใจ ในการเสริมสร้างสุขภาพที่ดีแก่ผู้สูงวัย ตำบลสายทอง อำเภอป่าโมก

- พัฒนาภาวะผู้นำแก่คณะกรรมการพัฒนาสตรีระดับหมู่บ้าน ตำบลเทวราช อำเภอไชโย

- พัฒนาบุคลิกภาพแก่คณะกรรมการพัฒนาสตรี ระดับตำบล ตำบลสามง่าม อำเภอโพธิ์ทอง

**2. ส่งเสริมการท่องเที่ยวในชุมชน**

2.1 บ้านคลองน้ำเชี่ยว หมู่ 2 ตำบลศาลเจ้าโรงทอง อำเภอวิเศษชัยชาญ

2.2 วัดสังข์กระต่าย ตำบลศาลาแดง อำเภอเมืองอ่างทอง

2.3 ส่งเสริม สนับสนุน ให้คำปรึกษา แก่ทศชาติฟาร์มในการสร้างแลนด์มาร์ค และศูนย์จำหน่ายสินค้า OTOP

**3. การส่งเสริมการดำเนินงานทุนชุมชน**

ลงพื้นที่เพื่อติดตามการดำเนินงานโครงการแก้ไขปัญหาความยากจน (กข.คจ.) บ้านวังน้ำเย็น หมู่ที่ 7 ตำบลบ้านพราน อำเภอแสวงหา

**4. ส่งเสริมผลิตภัณฑ์ชุมชน เพื่อสร้างอาชีพ และรายได้**

4.1 ติดตามสนับสนุนการดำเนินการกลุ่มทอผ้าบ้านดอนบ่อ หมู่ที่ 8 ตำบล วังน้ำเย็น อำเภอแสวงหา และกลุ่มดอกไม้ประดิษฐ์บ้านเทวรินทร์ หมู่ที่ 7 ตำบลแสวงหา อำเภอแสวงหา

4.2 ฝึกอาชีพเสริมรายได้ จากผลิตภัณฑ์ผักตบชวา ณ บ้านบางตาแผ่น ตำบลคลองวัว อำเภอเมืองอ่างทอง

4.3 ติดตามสนับสนุนผู้ประกอบการ OTOP อาจารย์วีระ มีเหมือน ผู้ผลิตหนังใหญ่และหัวโขน หมู่ที่ 4 ตำบลมงคลธรรมนิมิต อำเภอสามโก้

**เลขาประธานสภาอุตสาหกรรมการท่องเที่ยวฯ** เสนอให้นายอำเภอป่าโมก ดูแลสนับสนุนแหล่งตีมีด โดยปัจจุบันนี้การผลิตมีดมีจำนวนการผลิตที่ค่อนข้างมาก จึงขอเสนอให้นำเด็กนักเรียน หรือจากวิทยาลัยเทคนิคที่มีความรู้เฉพาะทางเข้าไปช่วย โดยอาจจะดูแลเรื่องอาหารการกินดูแลให้กับนักเรียนเพื่อช่วยกันพัฒนาไปสู่อุตสาหกรรมใหญ่ได้

**ประธาน** ให้อำเภอป่าโมก ประสานผู้ประกอบการ และแจ้งวัตถุประสงค์เพื่อเข้าช่วยเหลือผู้ประกอบการตีมีดต่อไป

**อุตสาหกรรมจังหวัดฯ** ที่ตำบลบางเสด็จ เป็นที่ที่มีศักยภาพ เสนอให้นำโครงการเข้าร่วมกับโครงการของ CRV ซึ่งเป็นหมู่บ้านอุตสาหกรรมเชิงสร้างสรรค์ โดยโครงการ CRV จะได้รับงบจากกรมอุตสาหกรรมค่อนข้างมาก แต่เราต้องเสนอและส่งให้กระทรวงอุตสาหกรรมอนุมัติ

**เลขาประธานสภาอุตสาหกรรมการท่องเที่ยวฯ** หมู่บ้านตีมีดเดิมอยู่ตรงบริเวณวัดสระแก้ว มีโฮมสเตอยู่หลายที่ และขอเสนออีกหนึ่งที่ คือ โรงตีมีดที่อำเภอแสวงหา ก็เป็นอีกหนึ่งของสินค้า OTOP สามารถสร้างยอดขายได้อีกทางหนึ่ง ดาบของปู่ดอก ปู่แก้ว ก็จำลองไปขาย จึงเสนอให้เป็นของฝากอำเภอป่าโมก และอำเภอแสวงหาได้

**ประธานสภาอุตสาหกรรมการท่องเที่ยวฯ** ตำบลบางเสด็จ ยังมีสินค้าที่เกี่ยวกับตุ๊กตาชาววัง เสนอให้พัฒนาเป็น สินค้า 4.0 โดยให้นำระบบ IT เข้าไปส่งเสริมให้เป็นอุตสาหกรรมให้ได้

**ประธาน**  ขณะนี้ได้ให้สำนักงานพัฒนาส่งเสริมอุตสาหกรรมภาค 4 พิจิตร ดูแลเรื่องการ บุผ้าข้างในของตัวผลิตภัณฑ์ สำหรับงานรับเสด็จฯ ในวันที่ 16 เมษายน 2563 ให้สำนักงานจังหวัดอ่างทองติดตามด้วย และดำเนินการทำคลิบวีดีโอ มาเสนอ 1 นาทีครึ่ง

**นายกสมาคมส่งเสริมการท่องเที่ยวฯ** เสนอเป็นข้อคิดว่า การที่มาจังหวัดอ่างทองต้องไปกินมะม่วงที่อำเภอสามโก้ที่เดียว ต้องสร้างความเป็นเอกลักษณ์ เรื่องของท้องถิ่นภูมิปัญญา รวมถึงอัตลักษณ์

**7. ส่งเสริมการปลูกไผ่ในพื้นที่จังหวัดอ่างทองและประชาสัมพันธ์เรื่องการทำงานแก่เกษตรกรในจังหวัดอ่างทอง**

**หัวหน้าสำนักงานจังหวัดฯ** ได้ดำเนินการประชาสัมพันธ์ เรื่องการปลูกไผ่ให้เกษตรทราบว่า การปลูกไผ่ (ทั่วไป) ควรปลูกในสภาพพื้นที่น้ำท่วมไม่ถึงดินควรเป็นดินร่วนหรือร่วนปนทราย ระบายน้ำได้ดี โดยเตรียมพื้นที่ตั้งแต่ฤดูแล้ง ไถปรับ กำจัดวัชพืช พอช่วงต้นฤดูฝนก็สามารถปลูกไผ่ได้ ระยะปลูกที่เหมาะสม ระหว่างต้น x ระหว่างแถว ตั้งแต่ 3-5 เมตร พื้นที่ 1 ไร่ สามารถปลูกได้ประมาณ 64 - 177 ต้น ทั้งนี้ระยะปลูกควรพิจารณาจากชนิด ไผ่และสภาพความอุดมสมบูรณ์ของดิน สำหรับหลุมที่ปลูกควรมีขนาด กว้างxยาว x ลึก ไม่น้อยกว่า 30x30x30 เซนติเมตร ไผ่ที่ใช้จักสาน จะมีดังนี้

1) ไผ่นวล สำหรับจักสานผลิตภัณฑ์ที่ใช้ความละเอียด เช่น กระเป๋า

- เคยนำมาปลูกในชุมชน แต่ดูแลยาก เนื้อไม้คม

- แหล่งซื้อได้แก่ อำเภอพนัสนิคม จังหวัดชลบุรี ตัดขายเป็นปล้อง ราคา30 – 50 บาท ตามความยาว 60 – 120 ซม.

2) ไผ่สีสุก ใช้จักสาน ผลิตภัณฑ์ที่ใช้ความละเอียดน้อยกว่า เช่น ตะกร้า กระบุง กระจาด

- หาซื้อได้ในชุมชน และแหล่งข้างเคียง ลำละ 40- 50 บาท ตามความยาว ไผ่สีสุก จัดเป็นไผ่พื้นบ้านที่นิยมปลูกตามหัวไร่ปลายนา เป็นไผ่แตกกอเร็ว หน่อ และ ลำต้นมีขนาดใหญ่ นิยมใช้หน่อทำอาหาร แปรรูปเป็นหน่อไม้ดองหรือหน่อไม้ส้ม

**การปลูกและระยะปลูกที่เหมาะสม** ระยะเวลาที่เหมาะต่อการปลูกไผ่อยู่ในช่วงฤดูฝน คือ ระหว่างเดือนพฤษภาคม - กันยายน เนื่องจากช่วงระยะที่เริ่มปลูกไผ่ต้องการน้ำมาก ระยะปลูกและจำนวนกล้าไผ่ต่อพื้นที่ ควรมีระยะปลูกประมาณ 8 x 8 เมตร หรือประมาณ 25 กอต่อไร่ หลุมที่ปลูกมีขนาดประมาณ 50 x 50 x 50 เซนติเมตร รองก้นหลุมด้วยปุ๋ยคอก

**ประโยชน์** : ไผ่สีสุก เป็นไผ่ที่มีเนื้อไม้ละเอียด เหนียว ทนทานดีมาก ใช้ในงานจักสานต่างๆได้ดี ผลิตภัณฑ์ที่ทำจากไผ่ชนิดนี้สวยงามและคงทน ใช้ไผ่อายุ 1 - 3 ปี ส่วนการใช้ลำนั้น เนื่องจากมีความแข็งทนทานดี ปัจจุบันใช้ไผ่ชนิดนี้ทำเฟอร์นิเจอร์กันมากขึ้น จะได้งานที่สวยงามแข็งแรงทนทานอายุลำไผ่ที่ใช้ 3 – 5 ปี

**มติที่ประชุม** 1. ให้โยธาธิการและผังเมืองจังหวัดอ่างทอง นัดประชุมเรื่องการจัดทำผังเมืองรวมตามกฎหมายใหม่

2. ขอความร่วมมือประธานหอการค้าจังหวัด ประธานสภาอุตสาหกรรมจังหวัด ประธานสภาอุตสาหกรรมการท่องเที่ยวจังหวัด และนายกสมาคมส่งเสริมการท่องเที่ยวจังหวัด ร่วมกันผลักดันการดทำผังเมืองรวม

3. ให้สำนักงานที่ดินจังหวัดอ่างทองจัดประชุมคณะกรรมการฯ เพื่อพิจารณาข้อบังคับเรื่องการใช้น้ำสำหรับอุปโภค และบริโภคของบ้านจัดสรร แล้วนำเสนอไปยังส่วนกลาง

4. ให้สำนักงานการท่องเที่ยวท่องเที่ยวและกีฬาจังหวัดอ่างทอง และสำนักงานสาธารณสุขจังหวัดอ่างทอง ดูแลร้านอาหาร และตรวจสอบว่าร้านอาหารที่สำรวจมาได้รับ green food good taste จากกระทรวงสาธารณสุขหรือไม่รวมทั้งสามารถรองรับลูกค้าได้จำนวนกี่คน สำหรับโรงแรม/ที่พักให้สำรวจว่าสามารถรับผู้เข้าพักได้กี่คน/กี่ห้อง แบ่งออกเป็นห้องพักที่สามารถพักได้จำนวน 50 คน 100 คน และ 150 คน มีอย่างละกี่ห้อง

5. ให้อำเภอป่าโมก ประสานผู้ประกอบการตีมีด และแจ้งวัตถุประสงค์การเข้าช่วยเหลือผู้ประกอบการด้านการผลิต โดยการที่จะนำเด็กนักเรียน หรือนักเรียนจากวิทยาลัยเทคนิคที่มีความสามารถเฉพาะด้านเข้าไปช่วยเพื่อให้การผลิตทำได้รวดเร็วยิ้งขึ้น

**ระเบียบวาระที่ 4 เรื่องเพื่อทราบ**

**4.1 เรื่องเสนอเพื่อทราบ (โดยการชี้แจง)**

**4.1.1 การขับเคลื่อนการท่องเที่ยวจังหวัด**

**ประธาน** มอบหัวหน้าสำนักงานจังหวัดอ่างทอง

**หัวหน้าสำนักงานจังหวัดอ่างทอง** พระราชกฤษฎีกาจัดตั้งองค์การบริหารการพัฒนาพื้นที่พิเศษเพื่อการท่องเที่ยว อย่างยั่งยืน (อพท.) (องค์การมหาชน) (ฉบับที่ 3) พ.ศ. 2562 ณ วันที่ 4 เมษายน 2562 ได้ให้ อพท. อยู่ภายใต้การกำกับดูแลของกระทรวงการท่องเที่ยวและกีฬา โดยให้ดำเนินการประสานงานและบูรณาการการบริหารจัดการท่องเที่ยวระหว่างส่วนราชการ รัฐวิสาหกิจ องค์กรปกครองส่วนท้องถิ่น หรือหน่วยงานอื่นของรัฐ ที่มีอำนาจหน้าที่หรือได้รับมอบหมายให้บริหารจัดการการท่องเที่ยว ส่งเสริมและสนับสุนนให้มีการพัฒนาและรักษาสิ่งแวดล้อมเพื่อการท่องเที่ยวอย่างยั่งยืน ส่งเสริมการพัฒนาการท่องเที่ยวโดยชุมชนและพัฒนาแหล่งท่องเที่ยวในพื้นที่ชุมชน รวมทั้งส่งเสริมการพัฒนาพื้นที่ที่มีศักยภาพในด้านการท่องเที่ยว โดยดำเนินการในเขตพัฒนา การท่องเที่ยวหรือแหล่งท่องเที่ยว ซึ่งอยู่ภายใต้การกำกับดูแลของกระทรวงการท่องเที่ยวและกีฬา โดยกระทรวงมหาดไทยให้จังหวัดพิจารณาเชิญ อพท. เข้าร่วมการประชุมเพื่อนำเสนอแนวทางการท่องเที่ยว และการพัฒนาจังหวัดตามความเหมาะสม

จังหวัดอ่างทองจึงได้เชิญ อพท. ที่ดูแลพื้นที่จังหวัดอ่างทอง สำนักงานพื้นที่พิเศษเมืองโบราณ อู่ทอง (อพท.๗) เข้าร่วมการประชุมคณะกรรมการ กรอ.จ.อท. ในวันนี้

**ผู้แทน ผอ.อพท.7** ในทางปฏิบัติได้ดำเนินงานมาตั้งแต่ปี พ.ศ. 2560 เป็นองค์การมหาชน โดยกรมการท่องเที่ยว และ อพท. ได้มาพัฒนาขึ้นอย่างต่อเนื่อง เป็นส่วนที่ร่วมขับเคลื่อนและทำให้สามารถเริ่มรายได้ กระจายรายได้ ร่วมกับส่วนราชการต่างๆ รวมทั้งส่งเสริม การท่องเที่ยว เรื่องสำคัญต่างๆ ประสาน ส่งเสริม สนับสนุน พื้นที่พิเศษ มี 6 แห่ง ทาง อพท.7 จึงมีความยินดียิ่งที่จะร่วมปฏิบัติงานกับภาคส่วนราชการๆ ได้อย่างเต็มที่

**เลขาประธานสภาอุตสาหกรรมการท่องเที่ยวฯ** มีสิ่งศักดิ์สิทธิ์ อาทิขุนรองปลัดชู เสนอให้ อพท.7 ไปสำรวจ ที่วัดสี่ร้อยว่าไม่ใช่ที่เดิมของขุนรองปลัดชู ที่เดิมเรียก “วัดราชมัน” ซึ่งมีพระพุทธรูปอยู่ ซึ่งทางเทศบาลบางจักแจ้งว่ายินดีจะหล่อรูปขุนรองปลัดชู

**นายกสมาคมส่งเสริมการท่องเที่ยวฯ** หมู่บ้านบางเสด็จ เคยได้รับการร้องเรียนว่าไม่ถูกกฎหมาย

**ประธานสภาอุตสาหกรรมการท่องเที่ยวฯ** วัดราชมัญ เดิมเล่าว่าเป็นการลงโทษ ลงทัณฑ์ และการที่ก่อสร้างขึ้นนั้นเป็นการมาสร้างเพื่อถ่ายบาป

**มติที่ประชุม** ขอให้ อพท.7 ร่วมตรวจสอบและดูแล

**4.1.2 รายงานภาวะเศรษฐกิจการเงินการคลังของจังหวัดอ่างทอง (ภาพรวม)**

**ประธาน** มอบสำนักงานคลังจังหวัดอ่างทอง

**คลังจังหวัดอ่างทอง** ภาวะเศรษฐกิจโดยรวมหดตัวเมื่อเทียบกับเดือนเดียวกันของปีก่อน

**ด้านอุปทาน**

เกษตรกรรม -41.9%

อุตสาหกรรม -3.3%

การบริการ 14.5%

**ด้านอุปสงค์**

การบริโภคภาคเอกชน 0.8%

การลงทุนภาคเอกชน -65.3%

การใช้จ่ายภาครัฐ -14.6%

**เสถียรภาพทางเศรษฐกิจ**  (ด้านการเงิน)

เงินฝาก 1.7%

การจ้างงาน 0.2%

สินเชื่อ -1.2%

**ภาวะการคลัง**

รายได้ 63.0 ล้านบาท รายจ่าย 72.5 ล้านบาท ขาดดุล -9.5 ล้านบาท

**ประธาน** ต้องสรุปให้ครบถ้วนว่ามีรายได้เท่าใด ต้องวิเคราะห์ให้ชัดเจน หากข้อมูลติดลบ ต้องสรุปว่าไก่ขายได้วันละกีกิโลกรัม การจัดเก็บข้อมูลหากติดลบแสดงว่าไม่มีการลงทุน

**คลังจังหวัดฯ** ในภาคสาขาเกษตร มะม่วง สุกร ปลา

**ประมงจังหวัดฯ** อาชีพทางด้านการประมง 130 ราย แม่น้ำน้อย 230 ราย

**ประธานสภาอุตสาหกรรมการท่องเที่ยวฯ** จริงแล้วการจำหน่ายมีตลอด แต่จะมีช่วงฤดูการที่มากและน้อยแตกต่างกัน

**นายกสมาคมส่งเสริมการท่องเที่ยวฯ** โครงการชิม ช้อป ใช้ มีความเป็นห่วงโครงการนี้ สำหรับเฟรสที่ 3 แล้ว ให้มา 1,000 บาท เพื่อนำไปใช้ 30,000 บาท เสนอให้เป็นเสียงสะท้อนไปถึงด้านบน สุดท้ายไม่มีการสร้างงาน

**มติที่ประชุม** ให้สำนักงานคลังจังหวัดอ่างทอง ดำเนินการสรุปภาวะเศรษฐกิจการเงินการคลังของจังหวัดอ่างทองใหม่ โดยให้สรุปให้ครบถ้วน มีข้อมูลข้อทั้งด้านเกษตร ประมง ปศุสัตว์ สำหรับการจัดเก็บข้อมูลหากติดลบแสดงว่าไม่มีการลงทุน

**4.1.3** **รายงานผลการดำเนินงานบริษัท ประชารัฐรักสามัคคีอ่างทอง**

**(วิสาหกิจเพื่อสังคม) จำกัด**

**ประธาน** มอบประธานหอการค้าจังหวัดอ่างทอง/สำนักงานพัฒนาชุมชนจังหวัดอ่างทอง

**ประธานหอการค้าจังหวัดฯ** ๑) บริษัท ประชารัฐรักสามัคคีอ่างทอง (วิสาหกิจเพื่อสังคม) จำกัด และสำนักงานพัฒนาชุมชนจังหวัดอ่างทอง เตรียมขับเคลื่อนโครงการพัฒนา ต่อยอด ขยายผล รูปแบบการพัฒนาเศรษฐกิจฐานราก และประชารัฐในการส่งเสริมและสนับสนุนให้กลุ่มเป้าหมาย ด้านการเกษตร ทำการเกษตรแบบปลอดภัย หรือเกษตรอินทรีย์ เพื่อนำผลผลิตเข้าร่วมโครงการโรงพยาบาลอาหารปลอดภัย ซึ่งเป็นการเพิ่มมูลค่าผลิตภัณฑ์และช่องทางการตลาด โดยวางแผนส่งเสริม สนับสนุน ผลผลิตพืช ผัก โดยกลไกประชารัฐ ต่อยอดการพัฒนาชุมชน OTOP นวัตวิถี ระดับ C มีวัตถุประสงค์เพื่อสนับสนุนการสร้างเครือข่ายอาหารปลอดภัยโดยกลไกประชารัฐ เชื่อมโยงผลผลิตสู่โรงพยาบาลอาหารปลอดภัย โรงเรียน โรงแรม ร้านอาหาร 4 (ร) เป็นการประสานความร่วมมือกันระหว่างภาคีเครือข่ายภาครัฐ ภาคเอกชน ภายใต้กลไกคณะกรรมการประสานและขับเคลื่อนนโยบายสานพลังประชารัฐ (คสป.) ซึ่งเมื่อวันที่ 26 เมษายน 2562 บริษัท ประชารัฐรักสามัคคีอ่างทอง (วิสาหกิจเพื่อสังคม) จำกัด ได้บันทึกตกลงความร่วมมือ (MOU) เพื่อส่งเสริมสนับสนุนการดำเนินงานโรงพยาบาลอาหารปลอดภัยจังหวัดอ่างทอง กับทางโรงพยาบาลอ่างทอง โดยเบื้องต้นมีกลุ่มเป้าหมายที่เข้าร่วมจำนวน ๑๓ กลุ่มเป้าหมาย อยู่ระหว่างการสำรวจปริมาณการผลิต และความต้องการของกลุ่มผู้บริโภค

2) สำนักงานพัฒนาชุมชนจังหวัดอ่างทอง ร่วมกับบริษัท ประชารัฐรักสามัคคีอ่างทอง (วิสาหกิจเพื่อสังคม) จำกัด หน่วยงานภาคี ได้แก่ สำนักงานอุตสาหกรรมจังหวัดอ่างทอง สำนักงานพาณิชย์จังหวัดอ่างทอง และ OTOP Trader จังหวัดอ่างทอง ร่วมดำเนินการสนับสนุนกลุ่มเป้าหมายของบริษัทฯ ผู้ผลิตผู้ประกอบการ OTOP เพื่อส่งเสริมช่องทางการตลาดผลิตภัณฑ์ OTOP ของจังหวัดอ่างทอง โดยทางบริษัทฯ จะเป็นผู้รับซื้อสินค้าจากกลุ่มเป้าหมาย ส่งต่อให้กับทาง OTOP Trader จังหวัดอ่างทอง แพ็คสินค้า และนำส่งจำหน่ายให้กับโครงการส่งเสริมช่องทางการตลาด 100 ร้าน OTOP ไทยยิ้ม ซึ่งเป็นการจำหน่ายในรูปแบบที่ซื้อง่าย ขายคล่อง ราคาถูก โดยสำนักงานพัฒนาชุมชนจังหวัดอ่างทอง กำหนดจัดบันทึกตกลงความร่วมมือ (MOU) ในวันที่ 21 พฤศจิกายน 2562 กลุ่มเป้าหมายอยู่ระหว่างการคัดเลือกสินค้าให้ตรงกับความต้องการของตลาด

**โครงการ ชิม ช้อป ใช้**

การใช้จ่าย ชิม ช้ป ใช้ จังหวัดอ่างทองอยู่เป็นลำดับที่ 55 มียอดการใช้จ่ายรวม 56,092,738 บาท (ห้าสิบหกล้านเก้าหมื่นสองพันเจ็ดร้อยสามสิบแปดบาทถ้วน) แบ่งได้ดังนี้

- ร้านชิม 5,377,520 บาท

- ร้านช้อป 43,675,096 บาท

- ร้านใช้ 124,969 บาท

**ประธาน**  ให้สำนักงานคลังจังหวัดอ่างทอง สำนักงานพาณิชย์จังหวัดอ่างทอง หอการค้าจังหวัดอ่างทอง สรุปสินค้าที่จำหน่ายในโครงการ ชิม ช้อป ใช้ ว่าเป็นสินค้าประเภทใดบ้าง สำหรับสินค้าประเภทประมง อาทิ ปลาสลิดสามารถจำหน่ายได้กี่กิโลกรัม ประเภทผลไม้ทางการเกษตรต้องไปสำรวจ ผู้แปรรูปจากไหน ต้นทางการผลิตเป็นอย่างไร

**เลขาประธานสภาอุตสาหกรรมการท่องเที่ยวฯ** โครงการพระราชดำริฯ ที่อำเภอแสวงหา หากนำปลาหมอไทย ปลาสลิด ไปเลี้ยงจะเป็นปลาทำเงินให้จังหวัดอ่างทองได้มาก

**ประธานหอการค้าจังหวัด** ได้ติดต่อคุณขจร เรื่องการเพาะพันธ์ปลาจำหน่ายในช่วงที่มีปลาเขมรเข้ามาจำหน่าย จำหน่ายในตลาดทรัพย์ทวี นำมาแปรรูปแดดเดียว 8 ตัว 1 กิโลกรัม 140 บาท หากนำปลาแปรรูปแล้วจะจำหน่ายในราคา 180 บาท

**โครงการจัดทำเส้นทางท่องเที่ยว “พระนอน” หอการค้ากลุ่มจังหวัดภาคกลางตอนบน**

**ประธานหอการค้าจังหวัด**ฯ สำหรับเส้นทางท่องเที่ยว “พระนอน” ประกอบด้วย

1. จังหวัดชัยนาท วัดสรรพยาวัฒนาราม

2. จังหวัดลพบุรี วัดคีรีโสภณ

3. จังหวัดสระบุรี วัดพระพุทธฉาย

4. จังหวัดพระนครศรีอยุธยา วัดพระนอนโลกยสุธาราม

5. จังหวัดอ่างทอง วัดขุนอืนทประมูล

โดยจะนำข้อมูลดังกล่าวไปเสนอในงานสัมมนาหอการค้าทั่วประเทศ ครั้งที่ 37 ระหว่างวันที่ 29 พฤศจิกายน – 1 ธันวาคม 2562 ณ จังหวัดลำปาง

**มติที่ประชุม**  รับทราบ

**4.2 เรื่องเสนอเพื่อทราบ (โดยเอกสาร)**

**4.2.1 รายงานผลการดำเนินงานการส่งเสริมผลิตภัณฑ์ชุมชน OTOP ของจังหวัดอ่างทอง**

**ประธาน** มอบสำนักงานพัฒนาชุมชนจังหวัดอ่างทอง/ประธานหอการค้าจังหวัดอ่างทอง

**พัฒนาการจังหวัดอ่างทอง/ประธานหอการค้าจังหวัดอ่างทอง**

การพัฒนาผลิตภัณฑ์ สำนักงานพัฒนาชุมชนจังหวัดอ่างทอง ยกระดับผลิตภัณฑ์ OTOP 1 - 5 ดาว ตามโครงการคัดสรร สุดยอดหนึ่งตำบล หนึ่งผลิตภัณฑ์ไทย ปี 2562 ผลดังนี้

- กรมการพัฒนาชุมชน ได้ประกาศผลการคัดสรรสุดยอดหนึ่งตำบล หนึ่งผลิตภัณฑ์ไทย ปี พ.ศ.2562 (OTOP Product Champion : OPC) จำนวน 2 รอบ มีผลิตภัณฑ์ที่ผ่านการคัดสรร จำนวน 253 ผลิตภัณฑ์ ดังนี้

|  |  |  |  |
| --- | --- | --- | --- |
| **ที่** | **รายการ** | **ปี 2559** | **ปี 2562** |
| 1 | ระดับ 1 ดาว | 8 | 5 |
| 2 | ระดับ 2 ดาว | 10 | 2 |
| 3 | ระดับ 3 ดาว | 28 | 28 |
| 4 | ระดับ 4 ดาว | 47 | 62 |
| 5 | ระดับ 5 ดาว | 20 | 30 |
| รวม | | 108 | 127 |

**มติที่ประชุม** รับทราบ

**4.2.2 ผลการจดทะเบียนธุรกิจและงานส่งเสริมด้านการตลาด**

**ประธาน**  มอบสำนักงานพาณิชย์จังหวัดอ่างทอง

**พาณิชย์จังหวัดอ่างทอง** รายงานผลการจดทะเบียนเดือน กันยายน 2562 กับเดือน ตุลาคม 2562

|  |  |  |  |  |
| --- | --- | --- | --- | --- |
| **ประจำเดือน** | **การจดทะเบียนจัดตั้งใหม่** | | **การยกเลิกกิจการ** | |
| **ราย** | **ทุนจดทะเบียน** | **ราย** | **ทุนจดทะเบียน** |
| กันยายน 2562 | 13 | 15,700,000.00 | 1 | 200,000.00 |
| ตุลาคม 2562 | 8 | 11,500,000.00 | 6 | 9,500,000.00 |
| เปรียบเทียบผลต่างระหว่างเดือนกันยายน 2562  กับเดือนตุลาคม 2562 | 3 | 4,200,000.00 | 5 | 9,300,000.00 |

**จดทะเบียนตั้งใหม่**

ธุรกิจที่จดทะเบียนจัดตั้งในเดือนตุลาคม 2562 จำนวน 8 ราย เงินทุนจดทะเบียนรวม 11,500,000 บาทแบ่งดังนี้

**บริษัทจำกัด** จำนวน 4 ราย ดังนี้

1. ประกอบกิจการจำหน่ายยานพาหนะทุกประเภท 1 ราย

2. ประกอบกิจการ รับเหมาติดตั้งและซ่อมบำรุง ระบบไฟฟ้า 1 ราย

3. ประกอบกิจการจำหน่ายเครื่องดื่ม ชา กาแฟ อาหาร เครื่องบริโภคอื่น 1 ราย

4. ประกอบกิจการเป็นตัวแทนจำหน่ายสินค้า 1 ราย

**ห้างหุ้นส่วนจำกัด** จำนวน 4 ราย ดังนี้

1. ประกอบกิจการผลิต นำเข้า ส่งออก เสื้อผ้าสำเร็จรูป 2 ราย

2. ประกอบกิจการจำหน่ายน้ำมันเชื้อเพลิง 1 ราย

3. ประกอบกิจการจำหน่ายน้ำดื่ม น้ำแข็ง 1 ราย

**ทุนจดทะเบียนสูงสุด**

ทุนจดทะเบียนสูงสุด จำนวน 5,00,000 บาท ได้แก่ บริษัท มีเจริญมอเตอร์ จำกัด โดยมีวัตถุประสงค์ จำหน่ายยานพาหนะทุกประเภท

**มติที่ประชุม**  รับทราบ

**4.2.3 การขออนุญาตโรงงาน**

**ประธาน**  มอบสำนักงานอุตสาหกรรมจังหวัดอ่างทอง

**อุตสาหกรรมจังหวัดอ่างทอง** ในพื้นที่จังหวัดอ่างทองมีโรงงานที่ได้รับอนุญาตให้ประกอบกิจการ(สะสม) ณ วันที่ 31 เดือน ตุลาคม 2562 จำนวนทั้งสิ้น 441 โรงงาน เงินลงทุนรวม  **76,638.529** ล้านบาท และมีจำนวนคนงาน 9,138 คน โดยจำแนกออกเป็นจำพวกโรงงานตามพระราชบัญญัติโรงงาน พ.ศ. 2535 ได้ดังนี้

|  |  |  |  |
| --- | --- | --- | --- |
| **จำพวกที่** | **จำนวนโรงงาน**  **(โรงงาน)** | **จำนวนเงินทุน**  **(ล้านบาท)** | **จำนวนคนงาน**  **(คน)** |
| 1 | 31 | 25.090 | 190 |
| 2 | 45 | 95.193 | 432 |
| 3 | 365 | 76,518.245 | 8,516 |
| **รวม** | **441** | **76,638.529** | **9,138** |

**ความเคลื่อนไหวการลงทุนอุตสาหกรรมที่สำคัญของจังหวัดในเดือนนี้ ประกอบด้วย**

1. สาขาอุตสาหกรรมที่มีการลงทุนมากที่สุดของจังหวัดในเดือนนี้ ได้แก่

**อุตสาหกรรมการเกษตร** ประกอบด้วยการผลิต สีข้าว เป็นหลัก เช่น สีข้าวชนิดแยกแกลบ แยกรำ รองลงมาได้แก่ โม่แป้งข้าวเหนียวและข้าวจ้าว และ ร่อน คัด แยกเมล็ดพันธุ์ข้าวเปลือก ตามลำดับ ปัจจุบัน มีจำนวนโรงงานทั้งสิ้น 56 โรงงาน เงินลงทุน 57,643.868 ล้านบาท คนงาน 931 คน

**อุตสาหกรรมไม้และผลิตภัณฑ์จากไม้** ประกอบด้วยการผลิต ที่เกี่ยวกับไม้เป็นหลักเช่น โต๊ะ เก้าอี้ เครื่องเรือน รองลงมาได้แก่ ผลิตภาชนะบรรจุหรือเครื่องใช้จากไม้ไผ่ หวาย และกิจการเกี่ยวกับผลิตภัณฑ์จากไม้ ตามลำดับ ปัจจุบันมีจำนวนโรงงานทั้งสิ้น 51 โรงงาน เงินลงทุน 160.329 ล้านบาท คนงาน 620 คน

**อุตสาหกรรมอโลหะ** ประกอบด้วยการผลิต อิฐ กระเบื้อง เป็นหลัก เช่น. กระเบื้องวัสดุทนไฟจากดินเหนียว รองลงมาได้แก่ เครื่องปั้นดินเผาและรวมถึงการเตรียมวัสดุเพื่อการดังกล่าว และกิจการเกี่ยวกับซีเมนต์ปูนขาวหรือปูนพลาสเตอร์ ตามลำดับ ปัจจุบันมีจำนวนโรงงานทั้งสิ้น 49 โรงงาน เงินลงทุน 313.368 ล้านบาท คนงาน 721 คน

**ภาวะการณ์ลงทุนด้านอุตสาหกรรมในจังหวัด**

ผลจากการพิจารณาข้อมูลการลงทุนอุตสาหกรรมในเดือนนี้เปรียบเทียบกับช่วงระยะเวลาเดียวกันในปีก่อนพบว่า อัตราการขยายตัวของจำนวนโรงงานคงที่

จำนวนโรงงานลดสภาพ 126 โรงงาน 233.715 จำนวนคนงาน 8061 ราย ผ่านมามีการขยายโรงน้ำแข็ง

**เลขาประธานสภาอุตสาหกรรมการท่องเที่ยวฯ** โรงงานผลิตแป้งที่ถูกฟ้องล้มละลาย ไม่ใช่โรงงานทำแป้งโดยตรง

**อุตสาหกรรม**  สำหรับโรงงานแปรรูปไข่นกกระทา อำเภอป่าโมก เป็นการก่อสร้างในลักษณะฟาร์มมาก่อน หากใช้คำว่าโรงงาน จะเป็นผิดกฎหมาย

**ประธาน**  เสนอให้ทำอย่างไรถึงจะนำอาหารมาแปรรูปให้ประสบความสำเร็จมากยิ่งขึ้น สำหรับเรื่องการบริการ เรื่องการเกษตร เรื่องการท่องเที่ยว อยากให้ได้รับการวางแผนและพัฒนาเพื่อพาคนมาเที่ยว ฝากองค์กรปกครองส่วนท้องถิ่นเชื่อมโยงกัน และเสนอให้แบ่งทิศทางการพัฒนา ทางน้ำ ทางบก มองเรื่องที่อยู่อาศัย สำนักงานจังหวัดอ่างทองต้องโยง เชื่อมโยงให้ได้ (My map)

**มติที่ประชุม**  รับทราบ

**ระเบียบวาระที่ 5 เรื่องเพื่อพิจารณา**

**5.1 ข้อเสนอโครงการ/แผนงานสำหรับเสนอที่ประชุมคณะรัฐมนตรีอย่างเป็นทางการนอกสถานที่**

**ประธาน** มอบหัวหน้าสำนักงานจังหวัดอ่างทอง

**หัวหน้าสำนักงานจังหวัดอ่างทอง** กระทรวงมหาดไทยแจ้งว่า นายกรัฐมนตรีได้มีบัญชาเห็นชอบให้จัดการประชุมคณะรัฐมนตรีอย่างเป็นทางการนอกสถานที่ ครั้งที่ 1/2562 และตรวจราชการ ระหว่างวันที่ 11 – 12 พฤศจิกายน 2562 ในพื้นที่กลุ่มจังหวัดภาคกลางตอนล่าง 1 (กาญจนบุรี ราชบุรี และสุพรรณบุรี) โดยมีการพิจารณาข้อเสนอโครงการ/แผนงานของพื้นที่จากมติที่ประชุม กรอ.จังหวัด เพื่อเป็นการเตรียมความพร้อมดังกล่าว จึงขอเสนอโครงการสำหรับเป็นข้อเสนอต่อที่ประชุมคณะรัฐมนตรีอย่างเป็นทางการนอกสถานที่ ดังนี้

สืบเนื่องจากจังหวัดอ่างทองได้รับการร้องเรียนจากประชาชนเกี่ยวกับปัญหาการสัญจรบนถนนทางหลวงในพื้นที่จังหวัดอ่างทอง ประกอบกับมีความต้องการ ของประชาชนในพื้นที่ด้านการก่อสร้างเส้นทางคมนาคมในจังหวัดอ่างทอง จำนวนทั้งสิ้น ๓ โครงการ ประกอบด้วย

๑. โครงการก่อสร้างเส้นทางคมนาคมเพื่อเชื่อมต่อระหว่างทางหลวงหมายเลข ๓๑๙๕ บริเวณแยกป่างิ้ว ตำบลป่างิ้ว ถึงทางหลวงหมายเลข ๓๒ บริเวณตำบล ตลาดกรวด อำเภอเมืองอ่างทอง

๒. โครงการปรับปรุงซ่อมแซมทางหลวงหมายเลข ๓๐๖๔ ช่วงระหว่างอำเภอ โพธิ์ทอง ถึงอำเภอแสวงหา

๓. โครงการปรับปรุงซ่อมแซมทางหลวงหมายเลข ๓๔๕๔ ช่วงระหว่างอำเภอโพธิ์ทอง ถึงอำเภอวิเศษชัยชาญ

โครงการก่อสร้างและปรับปรุงเส้นทางคมนาคมทั้ง ๓ โครงการดังกล่าว จะสามารถแก้ไขปัญหาการจราจรคับคั่งในพื้นที่อำเภอเมืองอ่างทอง อำเภอวิเศษชัยชาญ และอำเภอโพธิ์ทอง รวมทั้งแก้ไขปัญหาความ ไม่สะดวกในการสัญจรของประชาชนที่จำเป็นต้องเดินทางไปยังอำเภอแสวงหา ซึ่งต้องอาศัยทางหลวงหมายเลข ๓๐๖๔ เป็นเส้นทางสายหลักในการเดินทาง อีกทั้งโครงการก่อสร้างเส้นทางคมนาคมเพื่อเชื่อมต่อทางหลวงหมายเลข ๓๑๙๕ กับทางหลวงหมายเลข ๓๒ ดังกล่าว จะสามารถใช้ประโยชน์ในการเป็นโครงข่ายการคมนาคมที่สามารถเชื่อมโยงกับระเบียงเศรษฐกิจสำคัญในภูมิภาคเอเชียตะวันออกเฉียงใต้ได้ ดังนี้

๑) ระเบียงเศรษฐกิจตะวันออก – ตะวันตก (East-West Economic Corridor: EWEC) ตั้งแต่ท่าเรือทวายในประเทศเมียนมาร์ จังหวัดกาญจนบุรี จังหวัดสุพรรณบุรี จังหวัดอ่างทอง ไปยังจังหวัดสระบุรี เพื่อเชื่อมต่อไปยังเขตเศรษฐกิจพิเศษภาคตะวันออก (EEC) และเชื่อมต่อไปยังภาคตะวันออกเฉียงเหนือเพื่อเข้าสู่ประเทศลาว กัมพูชา และเวียดนาม

๒) ระเบียงเศรษฐกิจเหนือ – ใต้ (North-South Economic Corridor: NSEC) โดยมีทางหลวงหมายเลข 32 เป็นโครงข่ายหลักเชื่อมต่อระหว่างกรุงเทพมหานคร จังหวัดพระนครศรีอยุธยา จังหวัดอ่างทอง จังหวัดสิงห์บุรี จังหวัดชัยนาท เชื่อมโยง  
  
  
  
กับทางหลวงหมายเลข 1 (ถนนพหลโยธิน) ที่จังหวัดนครสวรรค์ ไปสู่ภาคเหนือที่จังหวัดเชียงราย เชื่อมโยงกับประเทศเมียนมาร์ จนถึงมณฑลยูนนาน ประเทศสาธารณรัฐประชาชนจีน

หากโครงการก่อสร้างเส้นทางคมนาคมเพื่อเชื่อมต่อระหว่างทางหลวงหมายเลข ๓๑๙๕ บริเวณแยกป่างิ้ว ถึงทางหลวงหมายเลข ๓๒ แล้วเสร็จ จะสามารถย่นระยะในการเดินทางจากแยกป่างิ้ว ถึงทางหลวงหมายเลข ๓๒ ซึ่งเดิมจะมีระยะทางประมาณ 12 กิโลเมตร (ตั้งแต่แยกป่างิ้ว จนถึงแยกต่างระดับอ่างทอง ทางหลวงหมายเลข 32) เหลือระยะทางไม่เกิน 6 กิโลเมตร และไม่ผ่านเขตชุมชน ทำให้การขนส่งสินค้าทางบกเชื่อมต่อระหว่างแนวระเบียงเศรษฐกิจตะวันออก – ตะวันตก และเชื่อมต่อกับแนวระเบียงเศรษฐกิจเหนือ – ใต้ เป็นไปด้วยความสะดวก รวดเร็ว รวมทั้งสามารถต่อยอดพัฒนาจังหวัดอ่างทองให้กลายเป็นศูนย์กลางการคมนาคม (Transportation Hub) ในฐานะของชุมทาง (Junction) ที่สามารถเชื่อมต่อแนวระเบียงเศรษฐกิจตะวันออก – ตะวันตก กับแนวระเบียงเศรษฐกิจเหนือ – ใต้ เข้าด้วยกัน โดยไม่ต้องผ่านเขตพื้นที่กรุงเทพมหานครและปริมณฑลที่มีการจราจรหนาแน่นต่อไปในอนาคต แต่เนื่องจากโครงการดังกล่าวจำเป็นต้องใช้วงเงินงบประมาณสูง และอาจต้องใช้ระยะเวลาในการดำเนินการมากกว่า ๑ ปีงบประมาณ จึงเกินศักยภาพที่จังหวัดอ่างทองจะสามารถดำเนินโครงการได้ จังหวัดจึงได้ขอความอนุเคราะห์จากกระทรวงคมนาคม พิจารณาแนวทางในการดำเนินการโครงการดังกล่าว โดยได้มีหนังสือขอเชิญรัฐมนตรีว่าการกระทรวงคมนาคมลงพื้นที่เพื่อตรวจเยี่ยมเส้นทางคมนาคมทั้ง 3 เส้นทาง

**ประธาน** เชื่อมเส้นทางจากเส้น 309 จากวัดท่าสุทธาวาส - ทุ่งมะขามหย่อง

**เลขาประธานสภาอุตสาหกรรมการท่องเที่ยวฯ** จากสี่แยกหน้าโคกอำเภอวิเศษชัยชาญ บ้านจัดสรรเต็ม 2 ฝั่ง

**แขวงทางหลวงอ่างทอง** อยู่ระหว่างทำมาสเตอร์ 3 – 4 เส้น แขวงอยุธยา - ทุ่งมาขามหย่อง

**มติที่ประชุม** ให้สำนักงานโยธาธิการและผังเมืองจังหวัดอ่างทอง ประสานโยธาธิการและ ผังเมืองจังหวัดพระนครศรีอยุธยา โดยดำเนินการร่วมกัน ทั้ง 3 กรม กรมทางหลวงชนบท กรมโยธาธิการและผังเมือง และกรมทางหลวง ร่วมดูแลถนนเส้น 32 - 3196

**5.2 ข้อเสนอความร่วมมือระหว่างภาครัฐและภาคเอกชนในการแก้ไขปัญหาและ**

**พัฒนาเศรษฐกิจจังหวัดอ่างทอง (กรอ.จ.อท.)**

1. **หอการค้าจังหวัดอ่างทอง**

**ประธานหอการค้าจังหวัดฯ** แจ้งเรื่องการประชุม 5 ภาค ของหอการค้า เสนอให้นำเอกสารเข้าไปชี้แจงอีกครั้ง

**2) สภาอุตสาหกรรมจังหวัดอ่างทอง**

**ประธานสภาอุตสาหกรรมจังหวัดฯ** ถนนเส้น 3195 โพธิ์พระยา - ท่าเรือ เป็นเส้นทางที่มีประชาชนใช้เป็นจำนวนมาก บริเวณโรงน้ำแข็งออสก้า ฝากทางหลวงอ่างทองช่วยดูแล เพราะปัจจุบันเกิดอุบัติเหตุบ่อยครั้งมาก เสนอให้ดูแลเป็นพื้นที่ปลอดภัย

1. **สภาอุตสาหกรรมการท่องเที่ยวจังหวัดอ่างทอง**

**เลขาประธานสภาอุตสาหกรรมท่องเที่ยวฯ** ขอให้แขวงทางหลวงอ่างทอง ดูแลถนนบริเวณดังกล่าวเนื่องจากยังขยายไปไม่ถึงไฟฟ้าแรงสูง ที่เกิดอุบัติเหตุเนื่องจากไปยึดเส้นตรงเกินไป เสนอให้พิจารณาขยายออกไปเนื่องจากยังไม่พื้นที่ สะพานยังมีความแคบ ควรจะขยายสะพาน

**ประธาน** เรื่องนี้อยู่ในที่ประชุม อจร. แล้ว


**ประธานสภาอุตสาหกรรมท่องเที่ยวฯ** เสนอให้เป็นงานประจำอำเภอชมวิถีชีวิตชาวบ้าน แต่ต้องมีการแก้ไขปรับปรุง การใช้เงินที่ต้องไปจ้างแรงงานต่างๆ เสนอให้กำหนดวันเพื่อขจัดผักตบชวา ให้หมดสิ้นไป ชื่นชม อบต.ไผ่จำศีล ว่าไม่มีผักตบชวาเลย

**ประธาน** โครงการหน้าบ่านหน้ามอง ขอควาร่วมมืองดเปิดประตูระบายน้ำ ให้นายอำเภอทุกอำเภอ และโครงการชลประทานอ่างทอง ร่วมตรวจสอบดูแลในทุกพื้นที่

**ประธานสภาอุตสาหกรรมจังหวัดฯ** โครงการหน้าบ้านหน้ามอง คลองสวยน้ำใน เส้นทางประมาณ 1 กม. ขอขอบคุณองค์การบริหารส่วนจังหวัดอ่างทอง ที่ได้นำขยะขึ้นมาไว้ในที่ของ อบจ.

**มติที่ประชุม**  ให้แขวงทางหลวงอ่างทอง สำรวจและแก้ไขปัญหาบริเวณถนนเส้น 3195 โพธิ์พระยา - ท่าเรือ เนื่องจากเกิดอุบัติเหตุบ่อยครั้ง


**ปิดประชุมเวลา** 16.00 น.



(ลงชื่อ) ผู้จดรายงานการประชุม

(นางสุธีรา พรภักดีเทวะนุกูล)

พนักงานวิเคราะห์นโยบายและแผน



(ลงชื่อ) ผู้ตรวจรายงานการประชุม

(นายชูชาติ ศารทประภา)

ผู้อำนวยการกลุ่มงานยุทธศาสตร์และข้อมูลเพื่อการพัฒนาจังหวัด